stanford-oval/wikipedia huggingface dataset:
Kuninkaallinen teknillinen korkeakoulu

| Kuninkaallinen teknillinen korkeakoulu> Kungliga Tekniska högskolan |
| --- | --- |
  

 engl. KTH Royal Institute of Technology 
Motto:  Tieto ja taito (ruots. Vetenskap och konst)
Perustettu:  1827
Tyyppi:  Julkinen
Rehtori:  Professori Sigbritt Karlsson
Henkilökunta:  n. 2 000
Opiskelijoita:  n. 12 000
Jatko-opiskelijoita:  n. 1 600
Sijainti:  Tukholma,   Ruotsi (59°20′49″N, 18°04′19″E)
Osoite:  Brinellvägen 8
Sivusto:  www.kth.se
Kuninkaallinen teknillinen korkeakoulu (ruots. Kungliga Tekniska högskolan, KTH) on yliopisto Tukholmassa. Se perustettiin vuonna 1827 ja on Ruotsin vanhin ja suurin teknillistä opetusta tarjoava yliopisto. Se kouluttaa diplomi-insinöörejä, insinöörejä ja arkkitehtejä sekä tekee sekä kansallisesti että kansainvälisesti merkittävää teknis-luonnontieteellistä tutkimusta.
Vuodesta 1917 asti KTH:n kampus on sijainnut Pohjois-Djurgårdenilla. Nykyään KTH:n toimintaa on myös muuallakin Tukholman alueella: Kistassa, Haningessa, Flemingsbergissä ja Södertäljessä.
Yliopiston rehtori on 12. marraskuuta 2016 alkaen professori Sigbritt Karlsson. Kuningas Kaarle XVI Kustaa on yliopiston suojelija.
Yliopiston nimi oli vuoteen 1993 asti Tekniska högskolan i Stockholm. Nimestään huolimatta KTH on juridisesti yliopisto, koska sillä on oikeus tohtorien nimittämiseen.
Yliopiston kirjasto on perustettu samanaikaisesti yliopiston kanssa vuonna 1827. Nykyisin se keskittyy sähköisen julkaisupankin ylläpitämiseen, jonka materiaalista osa on julkisesti tarkasteltavissa. Kirjasto on kuitenkin yhä myös suosittu opiskelupaikka ja ennen digitalisoitumista syntyneen aineiston keskus.
Koulutustarjonta > Arkkitehtuuri

Arkkitehtikoulutuksen kesto on viisi vuotta, ja se koostuu 300 opintopisteestä.
Arkkitehti (ruots. Arkitekt)
Koulutustarjonta > Diplomi-insinöörikoulutus

Diplomi-insinöörikoulutusten (ruots. civilingenjör) kesto on viisi vuotta, ja ne koostuvat 300 opintopisteestä.
Ajoneuvotekniikka (ruots. Farkostteknik)
Biotekniikka (ruots. Bioteknik)
Diplomi-insinööri- ja opettajakoulutus (ruots. Civilingenjör och lärare)
Informaatiotekniikka (ruots. Informationsteknik)
Kestävä teollisuustekniikka (ruots. Industriell teknik och hållbarhet)
Konetekniikka (ruots. Maskinteknik)
Materiaalisuunnittelu (ruots. Materialdesign)
Mediatekniikka (ruots. Medieteknik)
Sähkötekniikka (ruots. Elektroteknik)
Tekninen fysiikka (ruots. Teknisk fysik)
Tekninen kemia (ruots. Teknisk kemi)
Terveysteknologia (ruots. Medicinsk teknik)
Tietotekniikka (ruots. Datateknik)
Tuotantotalous (ruots. Industriell ekonomi)
Tuotesuunnittelu ja -tuotanto (ruots. Design och produktframtagning)
Yhteiskuntasuunnittelu (ruots. Samhällsbyggnad)
Ympäristö- ja energiatekniikka (ruots. Miljö och energi)
Avoin yliopisto (ruots. Öppen ingång)
Koulutustarjonta > Insinöörikoulutus

Insinööriohjelmien (ruots. högskoleingenjör) kesto on kolme vuotta, ja ne koostuvat 180 opintopisteestä.
Elektroniikka- ja tietokonetekniikka (ruots. Elektronik och datorteknik)
Kemiantekniikka (ruots. Kemiteknik)
Konetekniikka (ruots. Maskinteknik)
Mediatekniikka (ruots. Medieteknik)
Rakennustekniikka ja -suunnittelu (ruots. Byggteknik och design)
Sähkötekniikka (ruots. Elektroteknik)
Tekniikka ja talous (ruots. Teknik och ekonomi)
Tietotekniikka (ruots. Datateknik)
Tuotantotalous ja -huolto (ruots. Industriell teknik och produktionsunderhåll)
Koulutustarjonta > Tekniikan kandidaattiohjelmat

Kandidaattiohjelmien kesto on kolme vuotta.
Informaatio- ja viestintätekniikka (engl. Information and Communication Technology)
Kiinteistötalous (ruots. Fastighet och finans)
Kiinteistökehitys ja -välitys (ruots. Fastighetsutveckling m. fastighetsförmedling)
Koulutustarjonta > Tekniikan maisteriohjelmat

Maisteriohjelmien kesto on kaksi vuotta, ja suurin osa niistä on englanninkielisiä.
Soveltava logistiikka (ruots. Tillämpad logistik)
Tekniikka-, terveys- ja työ-ympäristösuunnittelu (ruots. Teknik, hälsa och arbetsmiljöutveckling)
Lukuisia englanninkielisiä
Koulutustarjonta > Muu koulutustarjonta

Teknillinen peruskoulutus (ruots. Teknisk basutbildning)
Tutkijakoulutus (ruots. Forskarutbildning), jonka jälkeen saadaan lisensiaatin tutkinto (ruots. Licentiatexamen) ja/tai tohtorin tutkinto (ruots. Doktorsexamen)
Ruotsin ensimmäinen ydinreaktori

Ruotsin ensimmäinen ydinreaktori R1, Reaktori 1, sijaitsi reaktorihallissa 25 metriä maan alla KTH:n alapuolella. Se käynnistyi ensimmäisen kerran 13. heinäkuuta 1954 kello 18.59, ja se sammutettiin vuonna 1970.
Aiheesta muualla

Wikimedia Commonsissa on kuvia tai muita tiedostoja aiheesta .
KTH:n virallinen sivusto
Helikoni

Kaksi muusikkoa soittaa helikoneja.
Helikoni on tuuban sukuinen vaskipuhallin, jota käytetään bassoäänten soittamiseen. Soittimen putken paksuin osa kiertää soittajan ympäri eli soittaja on ikään kuin torven "sisällä". Helikonia on helpompi kantaa marssiessa kuin tavallista tuubaa.
Sousafoni on helikonin muunnos; siinä torven suu on suunnattu eteenpäin.
Historia

Helikoni on muotoutunut jommastakummasta Adolphe Saxin keksimästä soittimesta: saxtorvesta, tai saxtuubasta. Helikoneja käytettiin ensi kerran 1860-luvulla sotilassoittokunnissa.
Philip Timms helikonin kanssa 1909
Saxtuuba
Hugh Hartwell

Hugh Kenneth Hartwell (s. 18. tammikuuta 1945 Hamilton, Ontario) on kanadalainen säveltäjä. Opiskeltuaan István Anhaltin johdolla McGillin yliopistossa sekä George Rochbergin ja George Crumbin johdolla Pennsylvanian yliopistossa Hartwell opetti vuosina 1971–1976 Kirkland Collegessa, New Yorkin osavaltiossa.
Vuonna 1976 Hartwell liittyi McMasterin yliopiston henkilökuntaan opettamaan musiikin teoriaa, sävellystä ja jazzia. Hän oli musiikkijaoksen puheenjohtajana vuosina 1986–1989.
Muiden muassa Jack Behrens ja Hamiltonin filharmonikot ovat tilanneet Hartwelliltä teoksia. Hänen sävellystensä joukossa on dodekafoninen Septetto kolmelle klarinetille, käyrätorvelle ja jousitriolle (1969).
Hugh Jack

Hugh Reid Jack (19. joulukuuta 1929 – 19. joulukuuta 2018) oli australialainen pituushyppääjä. Hänen seuransa oli Williamstown Athletic Club.
Jack osallistui Melbournen olympialaisissa 1956 pituushyppyyn, mutta ei päässyt loppukilpailuun, kun hän sijoittui karsinnan 24:nneksi tuloksella 6,90 m. Australian-mestaruuskilpailuissa Jack voitti kultaa 1951 ja 1957, hopeaa 1954 ja 1955 sekä pronssia 1950.
Jackin ennätys oli vuonna 1956 hypätty 7,37 m.
Kilpailu-uran jälkeen Jack toimi valmentajana neljä vuosikymmentä.
Korisliiga-kauden 2011–2012 kokoonpanot
Joukkueiden kokoonpanot > Espoon Honka

|  | Pelaaja | Syntynyt | Pituus |  |
| --- | --- | --- | --- | --- |
|  | Tuomas Iisalo | 29.07.1982 | 195 cm |  |
|  | Bojan Sarcévic | 21.01.1988 | 190 cm |  |
ei julkaistua päävalmentajasopimusta
Joukkueiden kokoonpanot > Joensuun Kataja

|  | Pelaaja | Syntynyt | Pituus |  |
| --- | --- | --- | --- | --- |
|  | Antti Kanervo | 12.04.1989 | 192 cm |  |
|  | Sami Lehtoranta | 13.11.1979 | 205 cm |  |
|  | Juho Nenonen | 12.09.1987 | 202 cm |  |
|  | Juha Sten | 23.12.1983 | 191 cm |  |
|  | Petri Virtanen | 18.09.1980 | 183 cm |  |
Jukka Toijala(Päävalmentaja)
Joukkueiden kokoonpanot > Kauhajoen Karhu

|  | Pelaaja | Syntynyt | Pituus |  |
| --- | --- | --- | --- | --- |
|  | Henri Hirvikoski | 26.08.1986 | 191 cm |  |
|  | Aleksi Huuskonen | 18.05.1988 | 188 cm |  |
|  | Vesa Mäkäläinen | 03.09.1986 | 200 cm |  |
|  | Ilkka Vuori | 28.01.1986 | 181 cm |  |
Ari Tammivaara(Päävalmentaja)
Joukkueiden kokoonpanot > Kouvot

|  | Pelaaja | Syntynyt | Pituus |  |
| --- | --- | --- | --- | --- |
|  | Josh Gonner | 11.10.1982 | 188 cm |  |
|  | Antto Nikkarinen | 01.03.1991 | 185 cm |  |
|  | Atte Perttu | 24.04.1990 | 202 cm |  |
|  | Ilari Seppälä | 27.03.1993 | 188 cm |  |
Jyri Lehtonen(Päävalmentaja)
Joukkueiden kokoonpanot > KTP-Basket

|  | Pelaaja | Syntynyt | Pituus |  |
| --- | --- | --- | --- | --- |
|  | Milos Dobras | 01.08.1987 | 197 cm |  |
|  | Vesa Heinonen | 21.05.1991 | 192 cm |  |
|  | Juho Lehtoranta | 07.05.1989 | 194 cm |  |
|  | Michael Pounds | 15.09.1988 | 189 cm |  |
Lars Ekström (Päävalmentaja)
Joukkueiden kokoonpanot > Lappeenrannan NMKY

|  | Pelaaja | Syntynyt | Pituus |  |
| --- | --- | --- | --- | --- |
|  | ei julkaistuja pelaajasopimuksia |  |  |  |
Lassi Tuovi (Päävalmentaja)
Joukkueiden kokoonpanot > Loimaan Korikonkarit

|  | Pelaaja | Syntynyt | Pituus |  |
| --- | --- | --- | --- | --- |
|  | Eero Aaltonen | 12.12.1990 | 193 cm |  |
|  | Jeb Ivey | 07.11.1980 | 190 cm |  |
|  | Clifton Jones | 21.10.1977 | 201 cm |  |
|  | Janne Kinnunen | 13.01.1987 | 181 cm |  |
|  | Jani Kivinen | 11.02.1986 | 184 cm |  |
|  | Mikko Koivisto | 18.04.1987 | 194 cm |  |
|  | Matti Nuutinen | 06.05.1990 | 200 cm |  |
|  | Turkka Rikkonen | 30.05.1985 | 188 cm |  |
Greg Gibson (Päävalmentaja)
Joukkueiden kokoonpanot > Namika Lahti

|  | Pelaaja | Syntynyt | Pituus |  |
| --- | --- | --- | --- | --- |
|  | Aleksi Alanen | 09.01.1991 | 194 cm |  |
|  | Juha Korhonen | 23.07.1990 | 202 cm |  |
|  | Valtteri Mäkäläinen | 27.05.1992 | 190 cm |  |
|  | Ville Mäkäläinen | 27.02.1985 | 194 cm |  |
|  | Sami Pekkola | 16.12.1983 | 200 cm |  |
|  | Roope Suonio | 04.08.1982 | 176 cm |  |
|  | Jari Vanttaja | 15.08.1986 | 209 cm |  |
Kimmo Kujansivu (Päävalmentaja)
Joukkueiden kokoonpanot > Salon Vilpas

|  | Pelaaja | Syntynyt | Pituus |  |
| --- | --- | --- | --- | --- |
|  | Miska Ahokas | 10.03.1990 | 200 cm |  |
|  | Samu Kaaresvirta | 02.03.1981 | 192 cm |  |
|  | Jukka Kataja | 13.04.1982 | 197 cm |  |
|  | Mikael Sandberg | 09.03.1991 | 210 cm |  |
Mikko Tupamäki (Päävalmentaja)
Joukkueiden kokoonpanot > Tampereen Pyrintö

|  | Pelaaja | Syntynyt | Pituus |  |
| --- | --- | --- | --- | --- |
|  | ei julkaistuja pelaajasopimuksia |  |  |  |
ei julkaistua päävalmentajasopimusta
Joukkueiden kokoonpanot > Torpan Pojat

|  | Pelaaja | Syntynyt | Pituus |  |
| --- | --- | --- | --- | --- |
|  | Timo Heinonen | 26.11.1981 | 198 cm |  |
|  | Antti Niskanen | 10.08.1986 | 188 cm |  |
ei julkaistua päävalmentajasopimusta
Joukkueiden kokoonpanot > UU-Korihait

|  | Pelaaja | Syntynyt | Pituus |  |
| --- | --- | --- | --- | --- |
|  | Petri Heinonen | 12.09.1988 | 207 cm |  |
|  | Mikko Jalonen | 08.10.1982 | 186 cm |  |
ei julkaistua päävalmentajasopimusta
Lauantaileikit

| Lauantaileikit |
| --- | --- |
 Elokuvan juliste.
Ohjaaja:  Maunu Kurkvaara
Käsikirjoittaja:  Aito Mäkinen Aarre Elo
Tuottaja:  Maunu Kurkvaara
Säveltäjä:  Jaakko Salo
Kuvaaja:  Maunu Kurkvaara
Leikkaaja:  Flego Kaukolehto
Lavastaja:  Maunu Kurkvaara
Pääosat:  Laila Kinnunen Kai Lind Ann Christine Eino Grön
Valmistustiedot
Valmistusmaa:  Suomi
Tuotantoyhtiö:  Kurkvaara-Filmi Oy
Ensi-ilta:  23. elokuuta 1963
Kesto:  73 min
Alkuperäiskieli:  suomi
Aiheesta muualla
IMDb
Elonet
Infobox OKNimi-testi OK: 
Lauantaileikit on Maunu Kurkvaaran ohjaama elokuva vuodelta 1963. Elokuva koostuu pääosin musiikkinumeroista, juonen merkitys on vähäinen.
Lauluja esittävät ajan tunnetuimmat laulajat eri puolilla Helsinkiä. Mukana ovat niin Eino Grön, Reijo Taipale, kuin Laila Kinnunen ja Kai Lind. Kuningattareksi elokuvassa nousee ajan suuri tähti Laila Kinnunen.
Helsingin Sanomien kritiikissä vuodelta 2011 Leena Virtanen viittaa uuteen aaltoon, mutta toisaalta elokuvaa ei hänen mukaansa voi ”parhaalla tahdollakaan verrata esimerkiksi Jean-Luc Godardin irrotteluihin”. Kriitikko Arto Pajukallio kutsuu teosta iki-ihanaksi, joskin replikointia hän pitää kökkönä.
Näyttelijät

| 0 | 1 | 2 |
| --- | --- | --- |
|  Laila Kinnunen  | … |  Laila Kinnunen, laulajatar   |
|  Kai Lind  | … |  Kai Lind, laulaja   |
|  Ann Christine  | … |  Ann Christine, ”Anckie”   |
|  Eino Grön  | … |  Eino Grön, laulaja, ”antenninkorjaaja”   |
|  Ossi Runne  | … |  Ossi Runne, trumpetin soittaja   |
|  Margita Mattsson  | … |  tyttö baarissa   |
|  Ritva Wächter  | … |  tyttö rantajuhlissa ja saaressa   |
|  Reijo Taipale  | … |  Reijo Taipale, laulaja, ”laivapoika”   |
|  Hilkka Kotamäki  | … |  tyttö baarissa   |
|  Irmeli Keltanen  | … |  tanssityttö   |
|  Marjukka Halttunen  | … |  tanssityttö   |
|  Soili Rautiainen  | … |  tanssityttö   |
|  Eira Finneman  | … |  tanssityttö   |
|  Aarre Elo  | … |  show-ohjaaja   |
|  Heikki Laurila  | … |  kitaristi   |
|  Erkki Seppä  | … |  basisti   |
|  Esa Pethman  | … |  huilisti   |
|  Ossi Kuula  | … |  kontrabasisti   |
|  Raili Järvinen  | … |  kipparin vaimo   |
|  Smerts Siren  | … |  kippari   |
|  Fanny Antikainen  | … |  keskusteleva rouva   |
|  Lempi Miettinen  | … |  keskusteleva rouva   |
|  Raija Roiha  | … |  tyttö parvekkeella   |
|  Antero Helasvuo  | … |  mies Siltasaarenkadun bussipysäkillä   |
|  Marjatta Grön  | … |  nainen baarissa   |
|  Anneli Koivisto  | … |  merimiesasuinen tyttö Linnanmäellä   |
|  Anja Koivisto  | … |  merimiesasuinen tyttö Linnanmäellä   |
|  The Strangers  | … |  sähkökitarayhtye   |
|  Four Cats  | … |  lauluyhtye   |
Aiheesta muualla

Lauantaileikit Elonet.
Lauantaileikit, Yle.fi (Arkistoitu – Internet Archive).
Helmut Schön

Helmut Schön vuonna 1973.
Helmut Schön (15. syyskuuta 1915 Dresden, Saksi, Saksa – 23. helmikuuta 1996 Wiesbaden, Hessen, Saksa) oli saksalainen jalkapalloilija ja valmentaja.
Schön oli naimisissa Annelies Schönin kanssa ja heille syntyi 1944 poika Stephan, joka on fyysikko. Schön kuoli vuonna 1996 sairastaen Alzheimerin tautia.
Ura pelaajana

Pelaajaurallaan Schön voitti Saksan mestaruuden 1943 ja 1944 sekä Saksan Cupin 1940 ja 1941 Dresdner SC:ssä. Vuonna 1950 hän oli SG Friedrichstadin kanssa DDR:n pääsarjan loppuottelussa, mutta Schönin joukkue hävisi mestaruuden. Saksan maajoukkueessa Schön debytoi MM-karsinnoissa Ruotsia vastaan 21. marraskuuta 1931 ja teki heti kaksi maalia. Hän pelasi vuosina 1937–1941 16 maaottelua tehden niissä 17 maalia. Schönillä on Gerd Müllerin jälkeen toiseksi paras keskimääräinen maalimäärä ottelua kohden (1,06).
Hugh Gough

Lordi Gough
Hugh Gough, Goughin ensimmäinen varakreivi (3. marraskuuta 1779 Limerick, Irlanti – 2. maaliskuuta 1869 St. Helens, lähellä Dublinia, Irlanti) oli brittiläinen sotamarsalkaksi ylennyt upseeri. Hänen on sanottu johtaneen useampia operaatioita kuin kukaan muu brittiläinen sotilas lordi Wellingtonia lukuun ottamatta.
Goughin isä oli everstiluutnantti Limerickin kaupungin kansalaismiliisissä. Gough liittyi armeijaan 13-vuotiaana. Hän oli brittiläisten miehitysjoukkojen mukana Etelä-Amerikassa ja Länsi-Intiassa 1796–1800. Ostettuaan itselleen majurin arvon 25-vuotiaana Gough kunnostautui Espanjan sotaretkellä 1808–1814, jossa hän komensi Irlannin kuninkaallista musketöörirykmenttiä. Hän osallistui muun muassa Talaveran (1809), Barrosan (1811) ja Vitorian taisteluihin (1813) sekä piiritetyn Tarifan puolustukseen. Gough lyötiin ritariksi vuonna 1815, minkä jälkeen hän oli pitkään rauhanomaisissa tehtävissä, lukuun ottamatta talonpoikien levottomuuksien kukistamista Etelä-Irlannissa 1821–1824. Hänet ylennettiin 1830 kenraalimajuriksi ja nimitettiin 1837 Mysoren armeijan komentajaksi Intiaan.
Gough toimi Kiinan vastaisen sotaretken ylipäällikkönä ensimmäisessä oopiumisodassa 1839–1842. Vuonna 1842 hänet korotettiin baronetiksi ja ylennettiin kenraaliluutnantiksi. Seuraavana vuonna hänestä tuli Intian joukkojen komentaja. Gough löi Maratin Maharajporen taistelussa 1843 sekä sikhit kahdessa sikhisodassa 1845–1846 ja 1848–1849. Ensimmäisen sikhisodan jälkeen hän sai 1846 päärinarvon ja hänestä tuli paroni Gough. Toisessa sikhisodassa Gough kärsi raskaita tappioita sikhejä vastaan ja sai osakseen kritiikkiä, minkä vuoksi hänet määrättiin korvattavaksi Charles James Napierilla. Liitettyään kuitenkin sodan päätteeksi Punjabin kokonaan brittiläiseen Intiaan Goughia ylistettiin ja hänestä tehtiin 1849 varakreivi nimellä Gough of Goojerat and Limerick. Vuonna 1862 hänet ylennettiin sotamarsalkaksi.
Halo (videopelisarja)

| Halo |
| --- | --- |

Kehittäjä:  Bungie Studios (2001–2010) Ensemble Studios (2009) Saber Interactive (2011) 343 Industries (2011–)
Julkaisija:  Microsoft Studios
Lajityyppi:  ensimmäisen persoonan ammuntapeli
Alusta:  Xbox, Microsoft Windows, Mac OS X, Xbox 360, Xbox One
Ensijulkaisu:  Halo: Combat Evolved (2001) 
Viimeisin julkaisu:  Halo Infinite (2021)
Aiheesta muualla
MobyGames
Lisää peliartikkeleitaVideopelien teemasivulla
Halo on pelitalo Bungie Studiosin luoma ensimmäisen persoonan ammuntapelisarja. Vuonna 2010 alkuperäinen kehittäjä Bungie irtautui Microsoft Game Studiosin omistuksesta itsenäiseksi yhtiöksi. Halo-sarjan oikeudet jäivät Microsoftille ja vuodesta 2011 lähtien sarjan pelejä on kehittänyt 343 Industries. Bungie Studiosin viimeiseksi Halo-peliksi jäi Halo: Reach.
Pelisarjan ensimmäiset kaksi peliä olivat pelattavissa sekä Xboxilla että Windowsilla. Ensimmäinen osa oli pelattavissa myös Macilla. Halo 3:sta lähtien pelejä on julkaistu yksinoikeudella Xbox 360- ja sittemmin Xbox One -konsolille. Halo-sarjasta on tehty kirjoja sekä muita oheistuotteita. Kirjat laajentavat lukijan käsitystä Halon universumista.
Juoni

Noin 100 000 vuotta sitten Linnunrataa hallitsi Forerunner-niminen vanha ja kehittynyt rotu, joka kävi sotaa muinaisia ihmisiä vastaan. Kun muinaiset ihmiset oli tuhottu, Forerunnerit tajusivat ihmisten yrittäneen estää Flood-nimistä loislajia leviämästä ympäri galaksia. Forerunnerit yrittivät tuhota Floodin, mutta he ryhtyivät toimeen liian myöhään. Lopulta he keksivät Halo-renkaat, aseet, jotka pystyisivät tuhoamaan kaiken elämän koko universumista. Renkaat tuhosivat samalla sekä Floodin että itse Forerunnerien rodun.
100 000 vuotta myöhemmin uudelleen kehittynyt ihmiskunta oli asuttanut lukuisia siirtokuntia, kunnes se kohtasi Covenant-liittouman. Covenant aloitti uskonnollisen sodan ihmiskuntaa vastaan ja ihmiskunta kärsi suuria tappioita. Reach-planeetan tuhouduttua Covenantin lasituksessa ihmiskunnan Pillar of Autumn -niminen avaruusalus teki valoa nopeamman hypyn paetakseen Covenantilta. Alus saapui tuntemattoman Halo-renkaan luokse ja siitä alkoi sarjan ensimmäisen pelin Halo: Combat Evolved tapahtumat.
Videopelit > Alkuperäinen trilogia

Halo: Combat Evolved on pelisarjan ensimmäinen osa. Se ilmestyi Xboxille 15. marraskuuta 2001 ja Windowsille sekä Mac OS X:lle vuoden 2003 lopussa. Pelin tarina kertoo Master Chiefiksi kutsutusta supersotilaasta, joka putoaa Halo-rinkulalle. Hän taistelee Covenant-muukalaisliittoumaa ja Flood-loista vastaan.
Halo 2 ilmestyi Xboxille 9. marraskuuta 2004. Siinä Covenant hyökkää Maahan. Samaan aikaan muukalaisliittouma jakautuu kahtia ja ajautuu sisällissotaan. Pelistä julkaistiin versio myös Windows Vistalle vuonna 2007. Uutena peliin tuli kenttäeditori. Peli on saatu toimimaan myös Windows XP:llä DirectX 9:n alaisuudessa. Pelissä oli uutta edelliseen verrattuna mahdollisuus pelata moninpeliä Xbox Liven kautta, ja sitä kehuttiin jopa ensimmäistä osaa paremmaksi.
Halo 3 on trilogian kolmas ja viimeinen osa. Se jatkaa juonellisesti Halo 2:ta. Pelistä ilmestyi ensimmäinen traileri vuoden 2006 E3-messuilla. Halo 3 julkaistiin Xbox 360:lle 26. syyskuuta 2007.
Videopelit > Reclaimer-saaga

Halo 4 on uuden Halo-saagan alku. Peli esiteltiin E3-messuilla Yhdysvalloissa vuonna 2011 ja se julkaistiin 6. marraskuuta 2012. Sen kehitti 343 Industries, joka perustettiin jatkamaan sarjan pelien kehitystä Bungien irrotauduttua Microsoftista.
Halo 5: Guardians on seuraaja Halo 4:lle, joka julkaistiin 27. lokakuuta 2015. Vuoden 2014 Gamescom-messuilla 343 Industries kertoi Halo 5:n Arena-moninpeliin keskittyvän betan alkavan 29. joulukuuta 2014 ja loppuvan 18. tammikuuta 2015. Beta oli avoinna Halo: The Master Chief Collectionin omistajille.
Halo Infinite on seuraaja Halo 5:lle, joka julkaistiin 8. marraskuuta 2021. Peli monipelitila alkoi toimia 15. marraskuuta.
Videopelit > Muut videopelit

Halo Wars on Ensemble Studiosin kehittämä strategiapeli, jossa pelaaja ohjaa ihmisten UNSC-joukkoja. Pelin tapahtumat sijoittuvat aikaan ennen ensimmäisen Halon tapahtumia, jolloin UNSC tapaa Covenantin. Pelaaja johtaa UNSC-joukkoja aluksesta nimeltä ”Spirit of Fire” läpi kamppailuiden ja sotaa Covenantia vastaan.
Halo 3: ODST kertoo Master Chiefin Maasta lähdön ja sinne paluun aikaiset Maan tapahtumat ODST-sotilaiden (Orbital Drop Shock Trooper) näkökulmasta. Pelin päähenkilönä toimii nimettömänä pysyvä ODST-sotilas The Rookie. Peli tarjoaa Halo 3:n moninpeliin lisää tasoja sekä pääsyn osallistua moninpelibetaan Halo: Reach. Peli julkaistiin Xbox 360:lle 22. syyskuuta 2009. Samaan aikaan julkaistiin myös Mythic ODST Map Pack, jossa on kolme uutta karttaa Halo 3:een.
Halo: Reach sijoittuu aikaan ennen Halo: Combat Evolvedin tapahtumia, Reachin taisteluun. Pelissä pelataan Noble Sixillä, yhdellä Noble Teamin jäsenistä.
Halo: Combat Evolved Anniversary on Halo-pelisarjan uusintaversio alkuperäisestä pelistä. Erona alkuperäiseen on uusittu grafiikka ja Halo: Reachin moninpeli. Pelin on kehittänyt muista peleistä poiketen 343 Industries.
Halo: Spartan Assault on Vanguard Gamesin yhdessä 343 Industriesin kanssa kehittämä, ylhäältä kuvattu ammuntapeli. Se julkaistiin vuonna 2013 Windowsille, Steamiin, Xbox 360:lle ja Xbox Onelle.
Halo: Spartan Strike on jatko-osa Halo: Spartan Assaultille. Se julkaistiin Windowsille ja Steamissa.
Halo: The Master Chief Collection on Xbox Onelle julkaistu kokoelma Halo-peleistä, joissa Master Chief on päähenkilö. Kokoelma sisältää Halo: Combat Evolvedin ja Halo 2:n Anniversary-versioineen sekä Halo 3:n ja Halo 4:n. Kokoelma sisältää myös mainittujen pelien omat moninpelitilat ja yli 100 karttaa sekä Halo 2:n Anniversary-moninpeliversion.[lähde? ]
Halo Wars 2 on Creative Assemblyn kehittämä peli.
Oheistuotteet > Kirjat ja sarjakuvat

Halo: The Fall of Reach on Halo: Combat Evolvedin esiosa. Se kertoo Master Chiefin alkuperästä ja koulutuksesta. Kirjan on kirjoittanut Eric Nylund. Se jouduttiin myöhemmin kirjoittamaan uudestaan ristiriitojen vuoksi Halo: Reachin tarinassa.
Halo: The Flood on novelisaatio Halo: Combat Evolvedin juonesta. Sen on kirjoittanut William Dietz.
Halo: First Strike sijoittuu Halo: Combat Evolvedin ja Halo 2:n tapahtumien välille. Sen on kirjoittanut Halo: The Fall of Reachin tavoin Eric Nylund.
Halo Graphic Novel on ensimmäinen Halo-sarjaan perustuva sarjakuvateos. Kovakantinen kirja sisältää neljä erillistä tarinaa, joita ovat olleet luomassa Lee Hammock, Simon Bisley, Jey Faerber, Ed Lee, Andrew Robinson, Brett Lewis, Jean Giraud ja Tsutomu Nihei. Tarinat käsittelevät muun muassa sitä miten kersantti Johnson pakeni Floodia ja millaista elämä oli Maassa juuri ennen muukalaisten hyökkäystä. Sivuilla nähdään lisäksi ensimmäistä kertaa Spartan-sotilas ilman kypärää. Kirjan on kustantanut Marvel. Yhtiö aikoo ryhtyä julkaisemaan Halosta kuukausittaista sarjakuvaa kesällä 2007.
The Art of Halo kertoo sarjan visuaalisen ilmeen luomisesta kuvin ja tekstein, jonka mukana tulee sekä konseptitaidetta että peleissä käytettyä 3D-grafiikkaa. Kirjan on kirjoittanut Eric S. Trautmann.